ROMANIA

JUDEŢUL MUREŞ

COMUNA ACĂŢARI

CONSILIUL LOCAL

**H O T Ă R Â R E A NR.26**

**din 3 mai 2017**

**privind aprobarea studiului de fezabilitate**

**„CANALIZARE MENAJERĂ ŞI STAŢIE DE EPURARE ÎN COMUNA ACĂŢARI, JUDEŢUL MUREŞ- ETAPA I”**

Având în vedere temeiurile juridice, respectiv prevederile:

1. În conformitate cu prevederile prevederile art. 36 alin. (2) lit. b) și d) şi alin. (4) lit d) din Legea administrației publice locale nr. 215/2001, republicată, cu modificările și completările ulterioare;
2. Legea nr. 273/2006 privind finanțele publice locale, cu modificările și completările ulterioare;
3. luând în considerare prevederile Hotărârii Guvernului nr. 28/2008 privind aprobarea Structurii devizului general şi a Metodologiei privind elaborarea devizului general pentru obiective de investiţii şi lucrări de intervenţii,
4. analizând studiul de fezabilitate şi indicatorii tehnico-economici ai proiectului “**CANALIZARE MENAJERĂ ŞI STAŢIE DE EPURARE ÎN COMUNA ACĂŢARI, JUDEŢUL MUREŞ- ETAPA I**”,
5. văzând Hotărârea Consiuliului Local al Comunei Acăţari nr.29 din 17 noiembrie 2016 privind aprobarea studiului de fezabilitate **„CANALIZARE MENAJERĂ ŞI STAŢIE DE EPURARE ÎN COMUNA ACĂŢARI, JUDEŢUL MUREŞ- ETAPA I”**
6. analizând necesitatea actualizării Devizului general a proiectului conform modificărilor legislative privind cota de TVA potrivit prevederilor Legii nr. 227/2015 privind Codul Fiscal,
7. având în vedere prevederile art. 15, lit. b) din HG. Nr. 907/2016 privind etapele de elaborare si conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice , modificat prin HG. Nr. 79/2017,

în temeiul prevederilor art. 45 alin. (1) și celor ale art. 115 alin. (1) lit. b) din Legea administrației publice locale nr. 215/2001, republicată, cu modificările și completările ulterioare,

luând act de:

1. expunerea de motive prezentat de către primarul Comunei Acăţari, în calitatea sa de inițiator, înregistrat cu nr.3065/1/ 28 aprilie 2017;
2. raportul compartimentului de resort din cadrul aparatului de specialitate al primarului, înregistrat cu nr. 3066/1/28 aprilie 2017,
3. raportul comisiei de specialitate a Consiliului Local Acăţari

**H o t ă r â ș t e :**

**Art. 1. -** Se aprobă studiul de fezabilitate “**CANALIZARE MENAJERĂ ŞI STAŢIE DE EPURARE ÎN COMUNA ACĂŢARI, JUDEŢUL MUREŞ- ETAPA I.**”, respectiv indicatorii tehnico-economici, după cum urmează:

* Valoarea totală (INV) , inclusiv TVA 7.667,385 - mii lei/ 1.702,993 - mii euro (la cursul 4,5023 BCE din 11.11.2016)

din care:

construcţii – montaj (C+M) 5.401,928 - mii lei/ 1.199,815 - mii euro

* + Durata de realizare (luni) - 15 luni
	+ Capacităţi:

- Staţie de epurare în localitatea Acăţari – 1 buc.

- reţea gravitaţională din tuburi PVC Dn250 – 4.196 m

- reţea sub presiune din PEID Dn110 – 2.715 m

- Staţii de pompare SPAU – 2 buc.

**Art. 2. -** Se abrogă Hotărârea Consiuliului Local al Comunei Acăţari nr.29 din 17 noiembrie 2016

**Art. 3. -** Aducerea la îndeplinire a prezentei hotărâri se asigură de către primarul Comunei Acăţari.

**Art. 4. -** Prezenta hotărâre se comunică, prin intermediul secretarului Comunei Acăţari, în termenul prevăzut de lege, primarului Comunei Acăţari și prefectului județului Mureş și se aduce la cunoștință publică prin afișarea la sediul primăriei, precum și pe pagina de internet www.acatari.ro

 Preşedinte de şedinţă,

 Pecsi Domokos

 Avizat ptr.legalitate,

 Secretar,

 JózsaFerenc